《次苏平仲编修北山记游韵二十四首 其九》
明代·童冀

神仙楼阁倚晴空，高下轩窗面面通。万叠好山如画里，一声长啸落云中。

海天未返乘槎客，洞口常逢采药翁。欲访蓬莱仙路杳，无由缩地似壶公。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。